b'\n_START_ARTICLE_\nV\xc3\xb5nogradiv\n_START_SECTION_\nAjalugu\n_START_PARAGRAPH_\nLinna on esmakordselt kirjalikult mainitud 1262. aastal, mil sai linna\xc3\xb5igused. 13. sajandil sai linn Ugocsa komitaadi keskuseks._NEWLINE_V\xc3\xb5nogradiv kuulus 1919. aastani Ungarile, seej\xc3\xa4rel 1938. aastani T\xc5\xa1ehhoslovakkiale, 1938\xe2\x80\x931944 taas Ungarile ja alates 1944. aastast Ukrainale (1991. aastani N\xc3\xb5ukogude Liidu koosseisus)._NEWLINE_1910. aastal oli 7811 elanikust 76% ungarlased, 16% russiinid ja 7% sakslased. 2001. aasta rahvaloenduse andmetel oli linna elanikest 82% ukrainlased, 13,5% ungarlased ja 3,8% rumeenlased.'